** DIRECŢIA POLIŢIA LOCALĂ CĂLĂRAŞI**

**Direcția Ordine Publică și Circulație pe Drumurile Publice**

**Nr. 2144 din 05.09.2022**

**Aprob**

**Director Executiv**

**Ing.**

**Anghel Daniel**

**RAPORT DE ACTIVITATE**

Vă informez că în perioada **29 August – 04 Septembrie 2022,** polițiștii locali din cadrul **Direcției Ordine Publică și Circulație pe Drumurile Publice** şi-au desfăşurat activitatea, conform planificării lunare, având la bază atribuţiile prevăzute în **Legea nr. 155/2010**, **H.G.nr. 1332/2010**, **Planul de Ordine şi Siguranţă Publică al municipiului pe anul 2022**, respectiv Regulamentul de Organizare şi Funcţionare, Regulamentul de Ordine Interioară, precum şi în concordanţă cu evoluţia situaţiei operative din zonele şi locurile date în responsabilitate. S-a avut în vedere, în principal, acoperirea cu elemente de dispozitiv, a tuturor zonelor şi itinerariilor de patrulare unde, conform statisticilor şi a informaţiilor primite de la celelalte structuri de ordine publică sau de la cetăţenii municipiului, acolo unde frecvent se tulbură ordinea şi liniştea publică, se săvârşesc acte sau fapte antisociale.

În perioada **29 August – 04 Septembrie 2022** polițiștii locali din cadrul ***Direcției Ordine Publică și Circulație pe Drumuri Publice*** :

* au continuat desfășurarea de acțiuni în sistem integrat în colaborare cu reprezentanții I.P.J. Călărași, pentru asigurarea climatului de ordine și liniște publică pe raza municipiului.
* au acționat permanent, cu o patrulă mobilă, pe raza orașului pentru menținerea curățeniei mai ales în zona platformelor de gunoi, depistarea persoanelor care aruncă gunoi în alte locuri și a celor care caută prin deșeurile menajere din aceste locații, colaborând cu angajații REBU pentru ridicarea deșeurilor reciclabile.
* au desfășurat acțiuni pe linia siguranței rutiere precum și acțiuni pentru sancționarea celor care încalcă regulile privind oprirea, staționarea și parcările neregulamentare;
* au efectuat controale în trafic pe linia respectării reglementărilor legale privind circulația autovehiculelor de tonaj mare pe raza municipiului ;
* au patrulat pedestru în zona parcurilor din municipiu pentru asigurarea ordinii și liniștii publice ;
* au desfășurat acțiuni pentru prevenirea și combaterea cerșetoriei;
* au verificat respectarea prevederilor *Regulamentului Parcărilor de Domiciliu* , intervenind operativ la sesizările cetățenilor ;
* au procedat la verificarea sesizărilor primite de la cetățeni cu privire la tulburarea ordinii și liniștii publice sau nerespectarea normelor de conviețuire, aplicând măsurile coercitive funcție de fiecare caz în parte ;
* au asigurat fluidizarea traficului rutier și pietonal precum și identificarea proprietarilor autovehiculelor aflate în zonele unde Primăria Călărași desfășoară activități de modernizare a carosabilului respectiv a trotuarelor sau a parcărilor de domiciliu precum și toaletarea arborilor ;
* au desfășurat procedurile specifice pentru depistarea, identificarea și ridicarea autovehiculelor abandonate sau fără stăpân **conform Legii 421/2002** ;
* au asigurat măsuri de ordine publică precum și fluidizarea traficului rutier și pietonal cu ocazia desfășurării **Târgului de Toamnă 2022** ;
* în data de **01.09.2022** polițiștii locali au intervenit prompt în zona **Târgului de Toamnă** pentru aplanarea unui conflict apărut pe fondul consumului de băuturi alcoolice, imobilizând 2 persoane care se băteau, cei în cauză fiind conduși și predați reprezentanților I.P.J. Călărași pentru continuarea cercetărilor sub aspectul săvârșirii infracțiunii de loviri și alte violențe ;
* au asigurat măsuri de ordine publică precum și fluidizarea traficului rutier și pietonal cu ocazia **Procesiunii cu Icoana Maicii Domnului cu Pruncul, făcătoare de minuni de la Mănăstirea Suceviţa din Arhiepiscopia Sucevei şi Rădăuţilor ;**
* în data de **03.09.2022** a fost depistată pe raza municipiului numita V.A. , dată dispărută de la domiciliude familie, iar împreună cu reprezentanții I.P.J. Călărași a fost reintegrată în familie;
* în data de **03.09.2022** polițiștii locali au depistat în zona desfășurării Târgului de Toamnă un portofel cu o sumă de bani și diverse documente, deoarece proprietarul nu este de pe raza municipiului, portofelul a fost predat reprezentanților I.P.J. Călărași pentru trimiterea la postul de poliție afererent domiciliului proprietarului și restituirea lui .

În perioada **29 August – 04 Septembrie 2022** polițiștii locali din cadrul Direcției Ordine Publică și Circulație pe Drumuri Publice au legitimat un număr de **63** persoane, au intervenit la **22** sesizări primite prin Dispeceratul instituției și **10** sesizări primite prin sistemul 112, au aplanat **5** stări conflictuale, au constatat **39** fapte antisociale și au aplicat un număr de **16** sancțiuni contravenționale (în valoare de **5270 lei**) și **13** avertismente verbale (la OUG 195/2002, Legea 61/1991 și HCL 125/2022), după cum urmează:

1. **OUG nr.195/2002 – privind circulația pe drumurile publice – 8 fapte constatate fiind aplicate sancțiuni contravenționale în valoare de 870 lei dar și cu avertisment scris plus 18 puncte penalizare ;**
2. **Legea nr.61/1991 – r - sancționarea faptelor de încălcare a unor norme de conviețuire socială, a ordinii și liniștii publice – 3 fapte constatate fiind aplicate sancțiuni contravenționale cu amendă în valoare de 3300 lei ;**
3. **HCL 125/2022 – privind Regulamentul de gospodărire comunală a municipiului Călărași – 1 faptă constatată fiind aplicată sancțiune contravențională în valoare de 800 lei ;**
4. **HCL 41/2022 – privind Regulamentul parcărilor de domiciliu – 3 fapte constatate fiind aplicate sancțiuni contravenționale în valoare de 300 lei dar și cu avertisment scris ;**
5. **Legea 448/2006 – privind protecția drepturilor persoanelor cu handicap – 1 faptă constatată fiind aplicată sancțiune contravențională cu avertisment scris .**

Aspectele ce țin de situația operativă și de activitățile efectuate de Direcția Ordine Publică și Circulație pe Drumurile Publice Călărași se regăsesc în **Anexa 1** la prezentul Raport.

Director Executiv Adjunct

Gabriel Vrînceanu